**Fornyelse og omstilling 2020**

Den politiske saken, der tiltaksoversiktene ble presentert og beskrevet, ble behandlet av kommunestyret 2. april. Vedtaket i saken kan du lese her, sak 13/20:

<https://www.gausdal.kommune.no/offentlig-mote-kommunestyret-02-04-2020.6178016-481822.html?moteid=32590.5c14f2a168>

Kommunestyret tok ut to tiltak fra tiltaksplanen innenfor planområde 12 – omsorg, og knyttet disse opp mot den parallelle prosessen som pågår knyttet til fremtidens helse- og omsorgstjenester. Dette gjelder nedleggelse av kjøkken ved Follebutunet og avvikling av produksjon av mat for matombringing. Ellers ble tiltakene innenfor alle planområder i hovedsak vedtatt slik de var foreslått.

Etter planen skal sak om fremtidens helse- og omsorgstjenester behandles i mai. Vi vet ikke hvordan koronasituasjonen vil utvikle seg, og den vil på sikt kunne påvirke fremdriften i omstillingsarbeidet.

I mellomtiden arbeider vi videre med prosessene som er igangsatt.

Vi går nå over i en ny fase av omstillingsarbeidet, der vi skal gjennomføre de vedtatte tiltakene.

**I denne fasen av omstillingsarbeidet har vi følgende fokus:**

Noen tiltak innebærer reduksjon av stillinger. Der dette ikke kan løses ved naturlig avgang igangsettes det en prosess for nedbemanning. Nedbemanningen skal skje i tråd med lov og avtaleverk, samt retningslinjer for omstilling og nedbemanning i Gausdal kommune.

For de fleste tjenester er det allerede kjent hvilke medarbeidere som blir berørt av omstillingen, og disse har blitt informert av sin leder. For enkelte tiltak er det ennå ikke helt avklart hvilke stillinger og personer det vil berøre. Dette vil vi gi informasjon om så snart det er bestemt. Snakk med din nærmeste leder hvis du har spørsmål om prosessen eller er bekymret for hvordan tiltakene vil påvirke deg. Du har selvsagt også anledning til å snakke med din tillitsvalgte eller verneombud om du ønsker det.

I den enkelte enhet vil det også være fokus på hvordan vi skal arbeide fremover for å løse oppgaver innenfor lavere økonomiske rammer og med færre folk i tjenestene. Vi oppfordrer deg til å delta i personalmøter der dette er tema, da det gir deg anledning til å påvirke din egen arbeidssituasjon og til å medvirke til gode løsninger sammen med dine kollegaer. For at vi skal kunne jobbe smartere og få gjort kjerneoppgavene våre på en god og effektiv måte fremover, er vi fortsatt avhengig av å få innspill om oppgaver som løses tungvint i dag eller tips til forbedring. Disse vil danne grunnlaget for forbedringsarbeid i tjenestene.

Her finner du informasjon om omstillingsarbeidet

Vi har opprettet et område på intranettet, «Fornying og omstilling 2020», der vi løpende legger ut informasjon om prosessen. Der finner du også informasjonsbrevene etter hvert som de sendes ut.

Rannveig Mogren, kommunedirektør

Cathrine Furu, prosjektleder